stanford-oval/wikipedia huggingface dataset:
เฉียว เจิ้นอวี่
ก้าวหน้าด้วยความมั่นคง

ไม่กี่ปีมานี้ เฉียวเจิ้นอวี่ได้ร่วมแสดงในผลงานทั้งซีรี่ย์และภาพยนตร์มาไม่น้อย ซึ่งในหลายหลายผลงานของเขาก็ได้รับเสียงชื่นชมและกระแสตอบรับด้วยดีมาโดยตลอด
จากซีรี่ย์ «大嫁风尚 : วิวาห์ในฝัน ฉันจัดให้» มาจนกระทั่ง «心理师 : สื่อรักนักสัมผัสจิต» มาจนกระทั่ง «大明风华 : Ming Dynasty » , «大人物 : ขาใหญ่» , «理想照耀中国:อุดมการณ์จีนส่องชาติ» , «一片冰心在玉壶 : ยุทธจักรหัวใจน้ำแข็ง» , «谢谢你医生 : สื่อหัวใจ EICU» , «破晓东 : บูรพาฟ้าสาง» , «九义人 : เก้ายอดคุณธรรมพลิกคดีแค้น» , «小日子 : วันธรรมดาที่มีเธอ» 天行健 คนกล้าล่าสมบัติ(Heroes) ,四海重明 เทพบุตรจุติมารัก(Love's Rebellion),异人之下 อัศวินพันธ์แปลก(Under One Person)轻年 วัยเยาว์(Forever Young),藏海传 ตำนานจั้งไห่(ZangHaiZhuan),暗河传 ตำนานนทีมืด (Tales of Dark River)
ด้วยอายุ กับผลงานเหล่านี้ เฉียวเจิ้นอวี่มักจะรับบทเป็นเพียงนักแสดงสมทบ รวมถึงรับบทตัวร้ายมาก็ไม่น้อย แต่ในทุกๆครั้งกับผลตอบรับด้านการแสดงของเขาต่างได้รับการยอมรับจากผู้ชมเสมอ ด้วยความรักและชื่นชอบรวมถึงการสนับสนุนของผู้ชมมากหน้าหลายตาด้วยดีเสมอมา
นอกจากจะโลดแล่นในวงการซีรี่ย์และภาพยนตร์แล้ว เมื่อไม่กี่ปีมานี้ เฉียวเจิ้นอวี่ก็ยังได้เข้าร่วมรายการวาไรตี้มาก็ไม่น้อย อาทิเช่น รายการ « Who's the Murderer »  , «ฉันเป็นนักแสดงหญิง» , « Dancing Millennium » เป็นต้น และยังได้รับการสนใจติดตามจากผู้ชมไม่น้อยเลย
สิ่งที่ยากจะหาได้คือ ในความต่างกับนักแสดงหลายๆคน ที่มาร่วมรายการวาไรตี้ มีไม่น้อยเลยที่จะมาร่วมรายการเพียงเพื่อเป็นช่องทางหารายได้ที่มากกว่า โดยที่ลืมไปว่าพวกเขาเหล่านั้นเป็นนักแสดงมีงานแสดงคืองานหลัก แต่เขาคนนี้กลับไม่เคยลืมสิ่งที่เขานั้นได้ตั้งปณิธานไว้ ตั้งใจมุ่งมั่นเสมอต้นเสมอปลายให้กับงานแสดง นี่ก็เป็นสิ่งสำคัญที่เขายึดปฏิบัติและก็ทำให้เขานั้นโลดแล่นอยู่ในวงการบันเทิงได้อย่างมั่นคง
เฉียวเจิ้นอวี่ก้าวหน้าด้วยความมั่นคงในวงการบันเทิง ถึงจะยุ่งกับงานตลอด แต่เขาคนนี้กลับไม่เคยมองข้ามการดูแลและเอาใจใส่คนในครอบครัวเลย หลังจากที่เฉียวเจิ้นอวี่ได้แต่งงานกับภรรยาที่แสนน่ารักของเขาหวังเชี่ยนอี เฉียวเจิ้นอวี่ก็ดูแลบ่มเพาะความรักและวางแผนครอบครัวของเขาด้วยหัวใจ ไม่ว่าจะยุ่งจากงานสักแค่ไหน เขาก็จะหาเวลามาอยู่เป็นเพื่อนเคียงข้างภรรยาเขาเสมอ แม้ว่าเฉียวเจิ้นอวี่จะติดงานถ่ายละครและมักจะไม่ค่อยอยู่บ้าน แต่คุณภรรยาสุดที่รักของเขากลับเข้าใจในการทำงานด้านวงการบันเทิงของเขา และยังคอยเป็นกำลังให้ นี่คือสิ่งที่หล่อเลี้ยงหัวใจของเฉียวเจิ้นอวี่ได้ชุ่มชื้นเสมอมา
ด้านการใช้ชีวิตคู่หลังสมรสของเขาทั้งสองจนถึงปัจจุบัน แต่ความรักความสัมพันธ์ของพวกเขายังคงหวานชื่นและดูแลกันไม่เคยเปลี่ยน พูดได้เลยว่า ก่อนหน้าที่จะแต่งงาน เฉียวเจิ้นอวี่ไม่คยมีข่าวเสียเสียหายหายอย่างไร หลังแต่งงานก็ยังคงไม่เคยมีเรื่องที่บั่นทอนความสัมพันธ์ชีวิตครอบครัวของเขาเลย วางตัวดีและไม่เคยสร้างข่าวฉาวในวงการมาโดยตลอด เรียกได้ว่าเป็นผู้ชายยอดสุภาพบุรุษเลยก็ว่าได้
ในวันนี้ความมั่นคงในวงการบันเทิง ชีวิตรักกับภรรยาสุดที่รัดที่ใช้ชีวิตกันด้วยความรักและความไว้เนื้อเชื่อใจ พร้อมหน้าพร้อมตาด้วยลูกชายลูกสาว เรียกได้ว่า เฉียวเจิ้นอวี่นั้นดูแลทั้งด้านการทำงานในวงการและการใช้ชีวิตจริงได้อย่างสมบูรณ์แบบ ถึงขั้นที่เรียกได้ว่าเป็นครอบครัวผู้พิชิตความสำเร็จเลยก็ว่าได้
ผ่านคืนวันของการต่อสู้: ปรับสมดุลทั้งการทำงานและชีวิตครอบครัว

ในวันนี้ เฉียวเจิ้นอวี่กับบทบาทหน้าที่คุณพ่อ แต่ก็ยังคงโลดแล่นทำงานอยู่ในวงการบันเทิง เมื่อเขาต้องเจอกับความสงสัยหรือข้อโต้แย้ง ก็มักที่จะเลือกอดทน และเข้มแข็งเผชิญกับสิ่งเหล่านั้น เหมือนจะอยากบอกกับคนที่คอยสนับสนุนและให้กำลังใจเขาว่า : เส้นทางในชีวิตของคนเรานั้นไม่ใช่เรื่องง่าย และการต่อสู้นั้นไม่เคยหมดสิ้นลง ในครอบครัวเล็กๆ เขากับภรรยาของเขา หวังเชี่ยนอีนั้นจับมือกันเคียงบ่าเคียงไหล่ พร้อมสองลูกน้อยชายหญิง ราวกับว่าได้เจองานและครอบครัวที่ทำให้ชีวิตบาลานซ์ ที่ทำให้ได้เป็นนักแสดงยอดเยี่ยม ซึ่งเขาเองก็ไม่เคยลืมถึงความตั้งใจแรกที่ก้าวเข้าสู่โลกแห่งวงการที่กว้างใหญ่ เพื่อที่จะใช้ทุกผลงานแสดงในการตอบแทนและคืนความสุขให้กับผู้ชม
ผ่านคืนวันของการต่อสู้: ปรับสมดุลทั้งการทำงานและชีวิตครอบครัว > การเฝ้ารอของมวลชนกับการตามหาของตัวเอง

ไม่แปลกใจเลยที่เฉียวเจิ้นอวี่จะเป็นบุคคลที่ได้รับความนิยมและสนใจจากมวลชน หลายปีมานี้ การเปลี่ยนแปลงและเติบโตขึ้นของเขาที่ทำให้ทุกคนสังเกตเห็นเขาในมุมที่แตกต่างไปจากเดิม หรือแม้แต่การที่ต้องเผชิญกันกับความไม่แน่นอนด้านความสัมพันธ์และความรู้สึก เฉียวเจิ้นอวี่เข้าใจมาตลอด ไม่ว่าจะในหรือนอกวงการต้องวางตัวอย่างไร ชีวิตเราคือผู้กำหนดมันในกำมือ ประสบการณ์ของเขานั้นได้บอกเราว่า เมื่อทุกคนยืนอยู่บนเวทีของชีวิตก็มักที่จะต้องตามหาความรุ่งโรจน์ของตัวเอง ซึ่งในระหว่างทางนั้นก็ยากที่จะไม่พบเจอกับอุปสรรค แต่ขอให้เชื่อมั่น ทุกครั้งที่ตัดสินใจเลือกแล้วเบื้องหลังมักจะตามมาด้วยการเติบโตขึ้นเสมอ
ผ่านคืนวันของการต่อสู้: ปรับสมดุลทั้งการทำงานและชีวิตครอบครัว > บทสรุป

ถ้าจะให้พูดถึงเฉียวเจิ้นอวี่ ทุกช่วงจังหวะก็มักจะเจอสิ่งที่ท้าทายใหม่ๆ และการเริ่มต้นใหม่ๆ ซึ่งเขานั้น กำลังบรรจงเขียนเรื่องราวของตนเองลงไปในบทประพันธ์  ลมฝนที่ถาโถมในชีวิต ที่ท้ายที่สุดจะกลายเป็นส่วนหนึ่งในเรื่องราวในชีวิตของเขา ที่ต้องใช้ทั้งความเพียร อุตสาหะและความรักในการแสดง เดินหน้าต่อไปในเส้นทางวงการนักแสดง ไม่หยุดที่จะส่งความแปลกใหม่ให้กับคนดูและแง่คิดสอนใจ ที่ไม่ใช่แค่ความสำเร็จ แต่เป็นความเพียรพยายามในทุกๆ วัน ในใจของมวลชน เขาก็ยังคงเป็นดวงดาวสุกสกาวค้างฟ้าอยู่เสมอ
ผลงาน > ผลงานภาพยนตร์

| ปี | ชื่อภาษาจีน | ชื่อภาษาอังกฤษ | ชื่อภาษาไทย | บทบาท | หมายเหตุ |
| --- | --- | --- | --- | --- | --- |
| 2001 | 龙腾虎跃 | Flying Dragon Leaping Tiger | มังกรสะท้านฟ้า พยัคฆ์สะท้านภพ | เฉียวเจิ้นอวี่ | ตัวละครชื่อเดียวกับตัวเอง |
| 2005 | 爱上麻烦 | In Love with Trouble | วุ่นนักรักซะเลย | เฉิงหมิงจื้อ |  |
| 2006 | 不完全恋人 | Stand In Love | ขาดรักเติมใจ | หลี่เสี่ยง |  |
| 2007 | 烟花恋人 | Forever Firework | ดอกไม้ไฟสื่อรัก | หย่งเจี้ยน |  |
| 2009 | 鼓王 | The King of Waist Drum | ราชาแห่งกลอง | ถานกาวหู่ |  |
| 2010 | 孔子 | Confucius | ขงจื๊อ | ขงหลี่ |  |
| 2010 | 山生 | Shan Sheng | ชีวิตกลางป่าเขา | จ้าวย่าหุย |  |
| 2010 | 恋爱通告 | Love In Disguise | ความรักในการปลอมตัว | มู่ฝาน |  |
| 2011 | 亡命演说 | Desperate Speech | สุนทรพจน์ลิขิตชีวิต | ซูส้าวหยาง | เล่นเป็น 2 ตัวละคร หน้าเหมือนกัน |
| 2012 | 温故1942 | Back to 1942 | แผ่นดินวิปโยค 1942 | เลขาเสี่ยวฮั้น |  |
| 2014 | 求爱假期 | To Love Somebody   | วันหยุดถวิลหารัก | หวงจื่อสง |  |
| 2015 | 坏蛋必须死 | Bad Guys Always Die | วิกฤตของวายร้าย | ซานเอ๋อร์ |  |
| 2018 | 大人物 | The Big Shot | ขาใหญ่ | จ้าวคัง |  |
| 2019 | 特警队 | S.W.A.T. | S.W.A.T. | บทรับเชิญ |  |
| 2021 | 峰暴 | Cloudy Mountain | กู้ปฐพีเดือด | หัวหน้าหน่วยหลิว |  |
| 2022 | 无负今日 | Today and Me   | วันนี้กับตัวฉัน | หลีจิ่นซี |  |
| 2024 | 异人之下 | Under One Person | อัศวินพันธุ์แปลก | ซู๋ว์ซาน |  |
ผลงาน > ผลงานละครเวที

| ปี | ชื่อภาษาจีน | ชื่อภาษาอังกฤษ | ชื่อภาษาไทย | บทบาท | รอบแสดง | หมายเหตุ |
| --- | --- | --- | --- | --- | --- | --- |
| 2021 | 人世间 | Ren Shi Jian | โลกมนุษย์ | โจวปิงคุน | 9 - 11 กรกฎาคม | แสดงที่ Shanghai Majestic Theatre ดัดแปลงจากวรรณกรรม “เหมาเจี่ยง” |
แหล่งข้อมูล

เฉียว เจิ้นอวี่ ที่อินเทอร์เน็ตมูวีเดตาเบส
กู่เจิง

กู่เจิง
กู่เจิง (พินอิน: gǔzhēng) ภาษาฮกเกี้ยน (โคว่เฉ่ง kócheng) หรือ เจิง (箏) (คำว่า กู่ หมายถึง "โบราณ") เป็นเครื่องดนตรีแบบดั้งเดิมของจีน นับเป็นเครื่องสาย ใช้มือดีด กู่เจิงยังเป็นต้นแบบของเครื่องดนตรีอื่น ๆ เช่น โคโตะ ของญี่ปุ่น, gayageum ของเกาหลี đàn tranh ของเวียดนาม และ yatga ของ มองโกล
กู่เจิงปัจจุบันเป็นเครื่องดนตรีที่มีสาย 21 สายใช้วางในแนวนอนเวลาเล่น แต่ละสาย มีหย่อง (ไม้ลักษณะเป็นรูปสามเหลี่ยมคล้ายตัว A รองรับสายแต่ละเส้น) รองรับ หย่องของกู่เจิงสามารถเปลี่ยนตำแหน่งได้เพื่อปรับระดับเสียงหรือเปลี่ยนคีย์ (บันไดเสียง) หย่องมีตำแหน่งค่อนไปทางด้านขวาของเครื่อง
"กู่เจิง" เป็นเครื่องสายจีนที่มีประวัติศาสตร์ยาวนานกว่า 2,500 ปี จากหลักฐานสมัยราชวงศ์ฉินกู่เจิงถูกเรียกขานในอีกชื่อหนึ่งคือ "ฉินเจิง" หรือ "พิณของฉิน" ซึ่งเริ่มแรกนั้นกู่เจิงมีสายเสียงเพียง 5 สาย จนถึงสมัยราชวงศ์ถังมีสายเพิ่มเป็น 13 สาย ต่อมาในสมัยราชวงศ์หยวนและราชวงศ์หมิงเพิ่มเป็น 14 สาย และเพิ่มเป็น 16 สาย ในสมัยราชวงศ์ชิง จนศตวรรษที่ 20 กู่เจิงก็ได้รับการพัฒนาต่อให้มีสายเสียงเพิ่มขึ้นอีกเป็น 18 และ 21 สาย ซึ่งถือว่าเป็นจำนวนสายที่ถือเป็นมาตรฐานในปัจจุบัน แต่สามารถพบเห็นกู่เจิง 26 สายได้บ้างแต่ไม่นิยมนักเนื่องจากตัวใหญ่เทอะทะเกินไป เดิมนั้นสายเป็นเส้นไหมฟั่นกัน ในปัจจุบันใช้สายโลหะในลักษณะเดียวกับสายของเครื่องดนตรีสากล (นั่นคือ ใช้โลหะพันรอบสายแสตนเลสโดยมีสายไนล่อนพันทับอีกครั้งความหนาขึ้นกับขนาดของสาย) มีขนาดเล็กใหญ่ตามลำดับของเสียง ตัวกู่เจิงทำด้วยไม้หลายชิ้นประกอบเข้าด้วยกันลักษณะคล้ายกล่องยาวด้านบนโค้งเล็กน้อยภายในกลวงทำหน้าที่เป็นกล่องเสียง แผ่นไม้ปิดด้านบนเป็นไม้คุณภาพดีเพื่อใช้เป็น sound board ทำจากไม้สนชนิดหนึ่ง ด้านข้าง หัวท้ายเป็นไม้เนื้อแข็งเป็นโครง ด้านล่างเป็นไม้เจาะช่องตามตำแหน่งที่ออกแบบให้เสียงออกมาได้อย่างทั่วถึง ตัวกู่เจิงจะปิดด้วยไม้เนื้อดียกเว้นส่วนซาวน์บอร้ดและด้านล่างเช่นไม้แดง (หงมู่) หรือไม้จันทน์ม่วง (จื่อถาน) อาจมีการประดับตกแต่ง แกะลาย หรือปิดด้วยหินสี หยก เพื่อความสวยงามทั้งด้านหัว ท้ายและด้านข้าง สายกู่เจิงจะถูกขึงระหว่างหัว-ท้ายพาดผ่านสะพานสาย (bridge) โดยมีหย่องรับสายเพื่อปรับระดับเสียงระหว่างสะพานหัว-ท้าย ที่ตั้งสายจะอยู่บริเวณส่วนหัว มีฝาปิดมิดชิด กู่เจิงบางรุ่นในปัจจุบันมีปุ่มที่สามารถปรับเปลี่ยนคีย์ได้อย่างสะดวกโดยไม่ต้องเลื่อนหย่อน เหมาะสำหรับเล่นในวงออเคสตร้าจีนที่มีการปรับเปลี่ยนหลายคีย์ในเพลง
เสียง

กู่เจิงเป็นเครื่องดนตรีที่มีลำดับเสียงแบบเพนตาโทนิกสเกล (pentatonic scale) โดยมีเสียง โด เร มี ซอล และลา ตามลำดับ สำหรับเสียง ฟา และ ที นั้น สามารถทำได้โดยการกดสายที่ด้ายซ้ายของหย่อง ปัจจุบันกู่เจิงมาตรฐาน 21 สายจะถูกตั้งเสียงพื้นฐานโดยเทียบจากเสียงมาตรฐานสากลในคีย์ D (1=D) โดยสายที่ 21 ที่เป็นเสียงต่ำสุดจะเป็นเสียงโดและไล่เสียงขึ้นไปเป็น เร มี ซอล ลา เป็น 1 ออคเต็ปและสูงขึ้นไปเรื่อย ๆ อีกสามออคเต็ปจนถึงสายสูงสุดจะเป็นเสียงโด อย่างไรก็ตามกู่เจิงสามารถปรับคีย์ได้อีก เช่น คีย์ G, F, C หรือ A ฯลฯ โดยยึดเสกลสากลเป็นหลักขึ้นอยู่กับบทเพลงที่แต่งหรือเรียบเรียงขึ้นว่าจะให้เล่นด้วยคีย์ใด ในปัจจุบันเพลงที่แต่งขึ้นหรือเรียบเรียงขึ้นใหม่อาจไม่ได้ใช้เสกลเพนตาโทนิคเสกลแบบเดิมแต่ใช้โครมาติกเสกล (Cromatic scale) เหมือนดนตรีตะวันตก เป็น โด เร มี ฟา ซอล ลา ที โด ก็มีเช่นกัน และ มีเสียงเหมือนพินสวรรค์
การเล่น

ผู้เล่นจะใช้ปลายนิ้ว เล็บ หรือเล็บปลอมสำหรับเล่นกู่เจิงโดยเฉพาะ ด้านซ้ายของหย่องมีส่วนที่ยาวกว่าด้านขวา แต่นักเล่นกู่เจิงจะนั่งบริเวณด้านขวาของเครื่อง โดยทั่วไปแล้วใช้มือขวาเล่นเมโลดี้ และมือซ้ายเล่นคอร์ด หรือเสียงประกอบที่สายด้านซ้ายของหย่อง แต่ในปัจจุบัน มีการพัฒนาเทคนิคการเล่นไปมาก สามารถใช้มือทั้งสองข้างได้อย่างอิสระ และเกิดเสียงพิเศษต่าง ๆ มากมาย อย่างไรก็ตาม เสียงที่เป็นเอกลักษณ์อย่างหนึ่งของกู่เจิงก็คือ การยืดเสียงของสายด้านซ้ายทำให้เกิดเสียงโน้ตที่ยืดยาวได้ และสามารถทำให้เสียงสูงขึ้นหรือต่ำลงได้ในสายเดียวกันคล้ายเสียงกีตาร์เช่นจากเสียงโดเป็นเร หรือเสียงลาเป็นซอล โดยการกดสายให้ตึงขึ้นหรือกดสายแล้วค่อยคลายลงที่ด้านซ้ายมือของผู้เล่น และเสียงเหมือนน้ำไหลโดยการกรีดสายขึ้นลงจากต่ำไปสูงหรือสูงลงต่ำ
ในปัจจุบันมีการใช้ทั้งสองมือเพื่อเล่นทั้งเมโลดี (ทำนองหลัก) และคอร์ด (เสียงประสาน) ใช้นิ้วพันด้วยเล็บ (กระหรือพลาสติก) ทั้ง 4 นิ้วยกเว้นนิ้วก้อยทั้งสองข้าง เนื่องจากมีการแต่งบทเพลงใหม่ ๆ ขึ้นมาอีกมากมายทำให้เกิดการพัฒนาเทคนิคการเล่นขึ้นอย่างหลากหลาย ประกอบกับกู่เจิงสามารถบรรเลงร่วมกับเครื่องดนตรีต่าง ๆ ทั้งดนตรีตะวันออกหรือดนตรีตะวันตก ทำให้กู่เจิงเป็นเครื่องดนตรีที่น่าสนใจขึ้นอย่างมากมาย
ในประเทศไทย ได้มีการนำกู่เจิงมาใช้ร่วมบรรเลงในวงดนตรีไทยด้วย เรียกว่า โกเจ็ง หรือ เจ้ง แต่ไม่นิยมมากนัก เนื่องจากผู้ที่เล่นกู่เจิงได้มีน้อย และไม่มีการแต่งเพลงสำหรับกู่เจิงโดยเฉพาะ อย่างไรก็ตามในปัจจุบัน มีหลายสถาบันที่เปิดสอนกู่เจิง และได้รับความนิยมจากคนรุ่นใหม่พอสมควร
กู่เจิงในวรรณคดีสามก๊ก

ในวรรณคดีสามก๊ก ตอนที่ขงเบ้งป้องกันเมืองเกเต๋ง ซึ่งมีกำลังพลน้อยกว่ากำลังทัพวุยของสุมาอี้ ผู้อ่านชาวไทยโดยมากจะรับรู้กันโดยทั่วไปว่า ขงเบ้งใช้การดีดพิณหรือตีขิมบนกำแพงเมืองเพื่อลวงสุมาอี้ สุดแต่ผู้แปลจะแปลจากต้นฉบับภาษาจีนอย่างไร แต่มีการสันนิษฐานโดยนิตยสารศิลปวัฒนธรรม ในเครือของสำนักพิมพ์มติชนว่า แท้ที่จริงแล้ว เครื่องดนตรีชิ้นที่ขงเบ้งใช้บรรเลงนั้น แท้ที่จริงแล้ว ก็คือ กู่ฉิน นั่นเอง[ต้องการอ้างอิง] นักประวัติศาสตร์และวัฒนธรรมจีนเองก็มีความเห็นว่าขงเบ้งแท้จริงแล้วเล่นกู่ฉินลวงสุมาอี้นั่นเอง กู่ฉินเป็นเครื่องดนตรีอีกแบบหนึ่งที่น่าจะเป็นต้นแบบสำหรับการพัฒนามาเป็นกู่เจิง กู่ฉินเป็นพิณที่ไม่มีหย่องที่มีประวัติยาวนานมากนับตั้งแต่ยุคราชวงศ์แรก ๆ ตามตำนานว่าในยุคสมัยก่อนประวัติศาสตร์ ฮ่องเต้พระองค์หนึ่งมีบัญชาให้จัดสร้างพิณ 5 สายและขลุ่ย 5 เสียงใช้บรรเลงเพื่อขจัดปัดเป่าโรคระบาดที่เกิดขึ้น สายทั้ง 5 แทนธาตุทั้ง 5 คือดิน น้ำ ไฟ ไม้ ทอง ซึ่งก็กลายเป็นพิณกู่ฉินซึ่งมี 7 สายในเวลาต่อมาจนถึงปัจจุบัน วิธีบรรเลงใช้วางบนตักหรือโต๊ะเตี้ยแล้วเล่นด้วยมือขวา ส่วนมือซ้ายใช้กดหรือสไลด์สายให้เกิดเสียงแบบต่าง ๆ ในสมัยโบราณกู่ฉินถือเป็นเครื่องดนตรีสำหรับนักปราชญ์ ปัญญาชนและชนชั้นสูง อาจเนื่องจากเสียงที่เบาแผ่ว วิธีเล่นที่ยากแก่การฝึกหัด และบทเพลงที่สลับซับซ้อน เข้าถึงยากสำหรับชาวบ้านทั่วไป การที่ขงเบ้งเล่นกู่ฉินบนกำแพงนั้นวิเคราะห์กันว่าเป็นการสร้างกลลวงเท่านั้นเพราะอย่างไรก็ตามเสียงกู่ฉินคงไม่สามารถดังไปถึงหูสุมาอี้ได้เลย
แหล่งข้อมูลอื่น

กู่เจิง - 古筝 เก็บถาวร 2010-03-30 ที่ เวย์แบ็กแมชชีน
อัทธนียา เอี่ยมวสันต์

| อัทธนียา เอี่ยมวสันต์ |
| --- | --- |
เกิด: สริตา เอี่ยมวสันต์ 29 กุมภาพันธ์ พ.ศ. 2535 (33 ปี)  กรุงเทพมหานคร ประเทศไทย
ชื่ออื่น: อัทธนียา เอี่ยมวสันต์
อาชีพ: นักแสดง, นักธุรกิจ
ปีปฏิบัติงาน: 2552 – ปัจจุบัน
ตัวแทน: โพลีพลัส (2552 - 2558)
ผลงานเด่น: • พิมพรรณ - ตะวันทอแสง (2555)   • ชบา - เรือนกาหลง (2556)   • นารถนรินทร์ - เสน่หาสัญญาแค้น (2557)   • ชมพู - นางชฎา (2558)
คู่สมรส: วราวุธ เจนธนากุล
อัทธนียา เอี่ยมวสันต์ หรือชื่อเกิด สริตา เอี่ยมวสันต์ (ชื่อเล่น : ออม) (เกิด 29 กุมภาพันธ์ พ.ศ. 2535) เป็นนักแสดงชาวไทย สำเร็จการศึกษาระดับประถมศึกษาจากโรงเรียนวัฒนาวิทยาลัย สำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และสำเร็จการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ ภาควิชาวิทยุและโทรทัศน์
ประวัติ

ก้าวแรกในวงการบันเทิง เริ่มจากเพื่อนเอารูปที่ถ่ายคู่กันส่งมาแคสติ้งที่โพลีพลัส จึงได้เล่นละครรับเชิญเรื่อง กลิ้งไว้ก่อนพ่อสอนไว้ หลังจากนั้นก็มีผลงานโฆษณามาโดยตลอด จนได้มาประกวดโครงการชิงดาว และก็ได้เข้ามาเซ็นสัญญาที่โพลีพลัส ก่อนหน้านี้ เธอเคยประกวด Utaitip Freshy Idol 2008 และคว้ารางวัลป๊อบปูล่าโหวตมาครอง
ผลงานละครเรื่องแรกคือ ตะวันทอแสง ที่ออกอากาศทางช่อง 7 รับบทเป็น พิมพรรณ แสดงคู่กับ เชน ณัฐวัฒน์ เปล่งศิริวัธน์ โดยมี โดม ปกรณ์ ลัม และ ใหม่ ดาวิกา โฮร์เน่ รับบทนำ
ด้านชีวิตส่วนตัว ได้คบหาดูใจกับ วราวุธ เจนธนากุล พิธีกรรายการโทรทัศน์ และประธานเจ้าหน้าที่บริหาร บริษัท เซ้นส์ มอร์ คอร์ปอเรชั่น จำกัด
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7HD
| ปี | เรื่อง | บทบาท |
| --- | --- | --- |
| 2552 | กลิ้งไว้ก่อนพ่อสอนไว้ | (รับเชิญ) |
| 2555 | ตะวันทอแสง | พิมพรรณ (พิม) |
| 2556 | เรือนกาหลง | ชบา |
| 2558 | นางชฎา | ชมพูนุช ทวีสินธุ์ (ชมพู) |
| 2560 | สารวัตรเเม่ลูกอ่อน | พิม (รับเชิญ) |
ละครโทรทัศน์ทั้งหมดด้านล่างนี้ออกอากาศทางช่อง 3 เอชดี
| ปี | เรื่อง | บทบาท |
| --- | --- | --- |
| 2557 | เสน่หาสัญญาแค้น | นารถนรินทร์ (นารถ) |
ละครโทรทัศน์ทั้งหมดด้านล่างนี้ออกอากาศทางช่อง 5
| ปี | เรื่อง | บทบาท |
| --- | --- | --- |
| 2552 | เซน...สื่อรักสื่อวิญญาณ  ตอน หลง | มิ้นท์ |
| 2553 | เซน...สื่อรักสื่อวิญญาณ  ตอน มากกว่าฝัน | เฟิร์น |
| 2555 | ศีล 5 คนกล้าท้าอธรรม  ตอน ทางสามแพร่ง | เมย์ |
ผลงาน > พิธีกร

A Day เอ - ออม (ร่วมกับ วราวุธ เจนธนากุล) Ep.1 ทางช่องYoutube : Zense Entertainment
ผลงาน > โฆษณา

U-tip lip pink
D-TAC
ทีเบรก
ยาสีฟันคอลเกต
ทรูมูฟ
โฟร์โมสต์
บาร์บีคิว พลาซ่า
ผลงาน > มิวสิควีดีโอ

รักเธอคนเดียว - ณัฐ ศักดาทร
ลอนดอนอาย

| ลอนดอนอาย |
| --- | --- |
London Eye
ลอนดอน อาย

ข้อมูลทั่วไป
ประเภท: ชิงช้าสวรรค์
สถาปัตยกรรม: สถาปัตยกรรมโมเดิร์น
เมือง: สุดด้านตะวันตกของสวนจูบิลี่ริมฝั่งแม่น้ำเทมส์, ลอนดอน
ประเทศ: สหราชอาณาจักร
พิกัด: 51°30′12″N 0°07′11″W﻿ / ﻿51.5033°N 0.1197°W﻿ / 51.5033; -0.1197
เริ่มสร้าง: ค.ศ. 1998 - ค.ศ. 1999
ข้อมูลทางเทคนิค
โครงสร้าง: เหล็ก
การออกแบบและการก่อสร้าง
สถาปนิก: เดวิด มาร์ค จูเลีย บาร์ฟีลด์ มัลคอล์ม คุก มาร์ค สแปร์โรว์ฮอว์ก สตีเฟน ชิลตัน นิค เบลีย์
เว็บไซต์
เว็บไซต์อย่างเป็นทางการ
ลอนดอนอาย (อังกฤษ: London Eye) หรือยังรู้จักในชื่อ มิลเลเนียมวีล (อังกฤษ: Millennium Wheel) เป็นชิงช้าสวรรค์ที่สูงที่สุดในทวีปยุโรป  มีความสูง 135 เมตร (443 ฟุต) และกลายมาเป็นสถานที่ท่องเที่ยวที่ได้รับความนิยมและเป็นจุดดึงดูดนักท่องเที่ยวได้อย่างมากในสหราชอาณาจักร มีผู้มาเยือนมากกว่า 3 ล้านคนต่อปี ส่วนบัตรเข้าชมสำหรับผู้ใหญ่อยู่ที่ 15 ปอนด์ต่อคน ซึ่งในอดีตเคยเป็นชิงช้าสวรรค์ก่อสร้างที่สูงที่สุดในโลก ก่อนจะถูกชิงตำแหน่งไปจากชิงช้าสวรรค์ เดอะ สตาร์ ออฟ นานชาง ในประเทศจีน (160 เมตร) ในเดือนพฤษภาคม ค.ศ. 2006 ต่อมาภายหลังตำแหน่งตกเป็นของ สิงคโปร์ฟลายเออร์ ในประเทศสิงคโปร์ (165 เมตร) ในวันที่ 11 กุมภาพันธ์ ค.ศ. 2008 อย่างไรก็ตาม ลอนดอน อาย ก็ยังคงได้รับตำแหน่งจากการให้บริการว่า "ชิงช้าสวรรค์ที่ก่อสร้างด้วยโครงเหล็กค้ำข้างเดียวที่สูงที่สุดในโลก" (เพราะการโครงสร้างทั้งหมดใช้โครงค้ำเหล็กรูปตัว A ในการให้บริการโดยใช้โครงค้ำเพียงแค่ด้านเดียวเท่านั้นไม่เหมือนชิงช้าสวรรค์อื่นๆ ทั่วไป ที่มีโครงค้ำสองข้าง)
ลอนดอน อาย ตั้งอยู่ ณ ที่ฝั่งสุดด้านตะวันตกของสวนจูบิลี่ บนริมฝั่งทางใต้ของแม่น้ำเทมส์ ในกรุงลอนดอน สหราชอาณาจักร ตั้งอยู่ระหว่างสะพานเวสต์มินสเตอร์กับสะพานฮันเกอร์ฟอร์ด โดยสถานที่แห่งนี้เคยเป็นที่ตั้งของโดมแห่งการค้นพบ ที่เคยสร้างขึ้นเพื่อใช้ในงานนิทรรศการเฟสติวัล ออฟ บริเตน ในปี ค.ศ. 1951
การเดินทาง

สถานีรถไฟของบริษัทการรถไฟแห่งสหราชอาณาจักรที่ใกล้ที่สุด ได้แก่
สถานีรถไฟวอเตอร์ลู
สถานีแชริงครอส
สถานีรถไฟฟ้าใต้ดินกรุงลอนดอน ได้แก่
สถานีเอ็มแบงก์เมนต์
สถานีวอเตอร์ลู
สถานีเวสต์มินสเตอร์
เรือประจำทางเพื่อการท่องเที่ยว ได้แก่
ท่าวอเตอร์ลู
ยูฟ่าแชมเปียนส์ลีก ฤดูกาล 2024–25

| --- | --- |
อัลลีอันทซ์อาเรนาในมิวนิกจะเป็นเจ้าภาพนัดชิงชนะเลิศ
รายละเอียดการแข่งขัน
วันที่: รอบคัดเลือก: 9 กรกฎาคม – 28 สิงหาคม ค.ศ. 2024 การแข่งขัน: 17 กันยายน ค.ศ. 2024 – 31 พฤษภาคม ค.ศ. 2025
ทีม: การแข่งขัน: 36 ทั้งหมด: 81 (จาก 53 สมาคม)
สถิติการแข่งขัน
จำนวนนัดที่แข่งขัน: 164
จำนวนประตู: 538 (3.28 ประตูต่อนัด)
ผู้ชม: 6,925,980 (42,232 คนต่อนัด)
ผู้ทำประตูสูงสุด: เซอร์ฮู กีรัสซี (โบรุสซีอาดอร์ทมุนท์) 10 ประตู
← 2023–24 2025–26 →  ปรับปรุงสถิติทั้งหมด ณ วันที่ 4 มีนาคม ค.ศ. 2025
ยูฟ่าแชมเปียนส์ลีก ฤดูกาล 2024–25 เป็นฤดูกาลที่ 70 ของการแข่งขันฟุตบอลระดับสโมสรชั้นนำของยุโรปซึ่งจัดโดยยูฟ่า และเป็นฤดูกาลที่ 33 นับตั้งแต่เปลี่ยนชื่อจากยูโรเปียนคัพเป็นยูฟ่าแชมเปียนส์ลีก ฤดูกาลนี้เป็นฤดูกาลแรกภายใต้การแข่งขันรูปแบบใหม่ โดยมีทีมเข้าร่วมทั้งหมด 36 ทีมในรอบลีก โดยจะลงเล่นทีมละ 8 นัดกับคู่แข่งที่แตกต่างกัน แต่ทุกทีมจะถูกจัดอันดับในกลุ่มเดียวกัน ซึ่งจะทำให้นัดการแข่งขันทั้งหมดเพิ่มขึ้นจาก 125 เป็น 189 นัด
นัดชิงชนะเลิศจะแข่งขันในวันที่ 31 พฤษภาคม ค.ศ. 2025 ที่อัลลีอันทซ์อาเรนาในมิวนิค ประเทศเยอรมนี ผู้ชนะเลิศ ยูฟ่าแชมเปียนส์ลีก ฤดูกาล 2024–25 จะผ่านเข้าสู่รอบลีกของ ยูฟ่าแชมเปียนส์ลีก ฤดูกาล 2025–26 โดยอัตโนมัติ, ฟีฟ่าอินเตอร์คอนติเนนตัลคัพ 2025, ฟุตบอลชิงแชมป์สโมสรโลก 2029 และยังได้รับสิทธิ์ในการแข่งขันกับผู้ชนะเลิศ ยูฟ่ายูโรปาลีก ฤดูกาล 2024–25 ใน ยูฟ่าซูเปอร์คัพ 2025
เรอัลมาดริดจะป้องกันแชมป์หลังจากทำผลงานคว้าถ้วยชนะเลิศสมัยที่ 15 ได้ในฤดูกาลที่แล้ว
การจัดสรรทีมจากสมาคม

81 ทีมจาก 53 ใน 55 สมาชิกสมาคมของยูฟ่า จะเข้าร่วมการแข่งขันยูฟ่าแชมเปียนส์ลีก ฤดูกาล 2024–25 (ยกเว้น ลีชเทินชไตน์ ซึ่งไม่มีการแข่งขันลีกในประเทศ และรัสเซีย ซึ่งปัจจุบันถูกระงับอยู่) การจัดอันดับสโมสรขึ้นอยู่กับค่าสัมประสิทธิ์สมาคมยูฟ่า ใช้เพื่อกำหนดจำนวนทีมที่เข้าร่วมสำหรับแต่ละสมาคม:
สมาคมอันดับที่ 1–5 จะได้สโมสรเข้าร่วมการแข่งขัน 4 ทีม
สมาคมอันดับที่ 6 จะได้สโมสรเข้าร่วมการแข่งขัน 3 ทีม
สมาคมอันดับที่ 7–15 จะได้สโมสรเข้าร่วมการแข่งขัน 2 ทีม
สมาคมอันดับที่ 16–55 (ยกเว้น ลีชเทินชไตน์ และรัสเซีย) จะได้สโมสรเข้าร่วมการแข่งขัน 1 สโมสร
ทีมที่ชนะเลิศการแข่งขันยูฟ่าแชมเปียนส์ลีก ฤดูกาล 2022–23 และ ยูฟ่ายูโรปาลีก ฤดูกาล 2022–23 จะได้รับสิทธิ์เข้าร่วมแข่งขันหากไม่ได้สิทธิ์สำหรับยูฟ่าแชมเปียนส์ลีก ฤดูกาล 2024–25 ผ่านลีกในประเทศของพวกเขา
2 สมาคมที่ได้รับค่าสัมประสิทธิ์มากที่สุดในฤดูกาล 2023–24 แต่ละสมาคมได้รับ ยูโรเปียนเพอร์ฟอร์เมนสปอต หนึ่งตำแหน่งในรอบลีก ส่วนผู้ชนะเลิศของ ยูฟ่าแชมเปียนส์ลีกและยูฟ่ายูโรปาลีก จะไม่สามารถครอบครองตำแหน่ง ยูโรเปียนเพอร์ฟอร์เมนสปอต ได้
การจัดสรรทีมจากสมาคม > การจัดอันดับตามสมาคมฟุตบอล

สำหรับการแข่งขัน ยูฟ่าแชมเปียนส์ลีก ฤดูกาล 2024–25, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี ค.ศ. 2023 ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2017–18 ถึง 2022–23 ตารางดังกล่าวสะท้อนถึงการระงับการแข่งขันของรัสเซียจากยูฟ่า
นอกเหนือจากการจัดสรรตามค่าสัมประสิทธิ์ของสมาคมแล้ว สมาคมอาจมีทีมเพิ่มเติมที่เข้าร่วมในแชมเปียนส์ลีก ดังที่ระบุไว้ด้านล่าง:
(EPS) – ยูโรเปียนเพอร์ฟอร์เมนสปอต ตำแหน่งเพิ่มเติมสำหรับสมาคมที่จบ 2 อันดับแรกในค่าสัมประสิทธิ์ของสมาคมฤดูกาล 2023–24
(TH) – ตำแหน่งเพิ่มเติมให้กับแชมป์ยูฟ่าแชมเปียนส์ลีก
(EL) – ตำแหน่งเพิ่มเติมสำหรับแชมป์ยูฟ่ายูโรปาลีก
การจัดสรรทีมจากสมาคม > การจัดการแข่งขัน

ตารางด้านล่างนี้เป็นการจัดการแข่งขันสำหรับฤดูกาล 2024–25
|  |  | สโมสรที่เข้าสู่รอบนี้ | สโมสรที่มาจากรอบก่อนหน้า |
| --- | --- | --- | --- |
| รอบคัดเลือกรอบที่ 1 (30 สโมสร) | รอบคัดเลือกรอบที่ 1 (30 สโมสร) |  30 สโมสรชนะเลิศจากสมาคมอันดับที่ 25-55(ยกเว้นลิชเตนสไตน์) |  |
| รอบคัดเลือกรอบที่ 2 (30 สโมสร) | ตัวแทนที่ชนะเลิศ  (24 สโมสร) |  9 สโมสรชนะเลิศจากสมาคมอันดับที่ 15-24 (ยกเว้นรัสเซีย) |  15 สโมสรชนะเลิศในรอบคัดเลือกรอบที่ 1 |
| รอบคัดเลือกรอบที่ 2 (30 สโมสร) | ตัวแทนลีก  (6 สโมสร) |  6 สโมสรอันดับที่ 2 จากสมาคมอันดับที่ 10–15 |  |
| รอบคัดเลือกรอบที่ 3 (20 สโมสร) | ตัวแทนที่ชนะเลิศ (12 สโมสร) |  |  12 สโมสรชนะเลิศจากรอบคัดเลือกรอบที่ 2 (ตัวแทนที่ชนะเลิศ) |
| รอบคัดเลือกรอบที่ 3 (20 สโมสร) | ตัวแทนจากลีก (8 สโมสร) |  3 สโมสรอันดับที่ 2 จากสมาคมอันดับที่ 7-9  1 สโมสรอันดับที่ 3 จากสมาคมอันดับที่ 6  1 สโมสรอันดับที่ 4 จากสมาคมอันดับที่ 5 |  3 สโมสรชนะเลิศจากรอบคัดเลือกรอบที่ 2 (ตัวแทนลีก) |
| รอบเพลย์ออฟ (14 สโมสร) | ตัวแทนที่ชนะเลิศ (10 สโมสร) |  4 สโมสรชนะเลิศจากสมาคมอันดับที่ 11-14 |  6 สโมสรชนะเลิศจากรอบคัดเลือกรอบที่ 3 (ตัวแทนที่ชนะเลิศ) |
| รอบเพลย์ออฟ (14 สโมสร) | ตัวแทนลีก (4 สโมสร) |  |  4 สโมสรชนะเลิศจากรอบคัดเลือกรอบที่ 3 (ตัวแทนลีก) |
| รอบลีก (36 สโมสร) | รอบลีก (36 สโมสร) |  แชมป์เก่ายูฟ่าแชมเปียนส์ลีก  แชมป์เก่ายูฟ่ายูโรปาลีก  2 สมาคมที่มีค่าสัมประสิทธิ์สูงที่สุดจากฤดุกาลก่อนหน้าจะได้รับโควต้าแชมเปียนส์ลีกเพิ่ม 1 ตำแหน่ง  10 สโมสรชนะเลิศจากสมาคมอันดับที่ 1–10  6 สโมสรอันดับที่ 2 จากสมาคมอันดับที่ 1–6  5 สโมสรอันดับที่ 3 จากสมาคมอันดับที่ 1–6  4 สโมสรอันดับที่ 4 จากสมาคมอันดับที่ 1–4 |  5 สโมสรผู้ชนะที่มาจากรอบเพลย์ออฟ (ตัวแทนที่ชนะเลิศ)  2 สโมสรผู้ชนะที่มาจากรอบเพลย์ออฟ (ตัวแทนจากลีก) |
| รอบแพ้คัดออก (16 สโมสร) | ตัวแทนที่ชนะเลิศ (8 สโมสร) |  |  8 สโมสรชนะเลิศในรอบลีก |
| รอบแพ้คัดออก (16 สโมสร) | ตัวแทนจากรอบเพลย์ออฟรอบลีก (8 สโมสร) |  |  8 สโมสรชนะเลิศจากรอบลีกอันดับ 9-24 |
เนื่องจากการระงับของรัสเซียสำหรับฟุตบอลสโมสรยุโรป ฤดูกาล 2023–24, การเปลี่ยนแปลงด้านล่างนี้สู่ตารางการจัดการแข่งขันที่ได้จัดขึ้น:
วันแข่งขันและวันจับสลาก

ตารางการแข่งขันเป็นไปดังนี้. แมตช์ทั้งหมดจะลงเล่นทุกวันอังคารและทุกวันพุธ นอกจากรอบเบื้องต้นรอบชิงชนะเลิศ. เวลาคิกออฟการแข่งขันจะเริ่มต้นตั้งแต่รอบเพลย์ออฟคือ 18:45 และ 21:00 CEST/CET.
| การแข่งขัน | รอบ | วันจับสลาก | นัดแรก | นัดที่สอง |
| --- | --- | --- | --- | --- |
| รอบคัดเลือก | รอบคัดเลือกรอบแรก | 18 มิถุนายน 2567 | 9–10 กรกฎาคม 2567 | 16–17 กรกฎาคม 2567 |
| รอบคัดเลือก | รอบคัดเลือกรอบสอง | 19 มิถุนายน 2567 | 23–24 กรกฎาคม 2567 | 30–31 กรกฎาคม 2567 |
| รอบคัดเลือก | รอบคัดเลือกรอบสาม | 22 กรกฎาคม 2567 | 6–7 สิงหาคม 2567 | 13 สิงหาคม 2567 |
| เพลย์ออฟ | รอบเพลย์ออฟ | 5 สิงหาคม 2567 | 20–21 สิงหาคม 2567 | 27–28 สิงหาคม 2567 |
| รอบลีก | นัดที่ 1 | 29 สิงหาคม 2567 | 17–19 กันยายน 2567 | 17–19 กันยายน 2567 |
| รอบลีก | นัดที่ 2 | 29 สิงหาคม 2567 | 1–2 ตุลาคม 2567 | 1–2 ตุลาคม 2567 |
| รอบลีก | นัดที่ 3 | 29 สิงหาคม 2567 | 22–23 ตุลาคม 2567 | 22–23 ตุลาคม 2567 |
| รอบลีก | นัดที่ 4 | 29 สิงหาคม 2567 | 5–6 พฤศจิกายน 2567 | 5–6 พฤศจิกายน 2567 |
| รอบลีก | นัดที่ 5 | 29 สิงหาคม 2567 | 26–27 พฤศจิกายน 2567 | 26–27 พฤศจิกายน 2567 |
| รอบลีก | นัดที่ 6 | 29 สิงหาคม 2567 | 10–11 ธันวาคม 2567 | 10–11 ธันวาคม 2567 |
| รอบลีก | นัดที่ 7 | 29 สิงหาคม 2567 | 21–22 มกราคม 2568 | 21–22 มกราคม 2568 |
| รอบลีก | นัดที่ 8 | 29 สิงหาคม 2567 | 29 มกราคม 2568 | 29 มกราคม 2568 |
| รอบแพ้คัดออก | รอบแพ้คัดออก เพลย์ออฟ | 31 มกราคม 2568 | 11–12 กุมภาพันธ์ 2568 | 18–19 กุมภาพันธ์ 2568 |
| รอบแพ้คัดออก | รอบ 16 ทีมสุดท้าย | 21 กุมภาพันธ์ 2568 | 4–5 มีนาคม 2568 | 11–12 มีนาคม 2568 |
| รอบแพ้คัดออก | รอบ 8 ทีมสุดท้าย | 21 กุมภาพันธ์ 2568 | 8–9 เมษายน 2568 | 15–16 เมษายน 2568 |
| รอบแพ้คัดออก | รอบรองชนะเลิศ | 21 กุมภาพันธ์ 2568 | 29–30 เมษายน 2568 | 6–7 พฤษภาคม 2568 |
| รอบแพ้คัดออก | รอบชิงชนะเลิศ | 21 กุมภาพันธ์ 2568 | 31 พฤษภาคม 2568 ที่ อัลลีอันทซ์อาเรนา, มิวนิก | 31 พฤษภาคม 2568 ที่ อัลลีอันทซ์อาเรนา, มิวนิก |
รอบคัดเลือก

บทความหลัก: ยูฟ่าแชมเปียนส์ลีก ฤดูกาล 2024–25 รอบคัดเลือก